இந்த நிலையில் இயற்பியல் வேதியல் பிரிவுகளுக்கு நல்ல வேலை இல்லை. அவை இன்ஜினியரிங் கல்லூரிகளால் ஓரளவுக்கு பிழைத்து விட்டன. இப்படிப்பட்ட உதவாத தலைப்புகளையும், பட்டபிரிவுகளையும் இன்னும் பல மாணவர்கள் படித்தபடி தான் இருக்கிறார்கள். அவர்களில் பலர் கிராமப் புறங்களை சார்ந்தவர்கள். அவர்களில் பெரும்பாலானவர்கள் இதைப் படி, அதைப் படி என்று எடுத்துசொல்லும் வழிகாட்டிகள் இல்லாதவர்கள். ஒரே வழிதான் அவர்களுக்கு. இளங்கலையோ இல்லை முதுகலையோ முக்கி முனகி படித்தவுடன் ஒரு பி.எட் பட்டத்தையும் முடித்துவிட்டு தனியார் பள்ளிகளில் சொற்ப சம்பளத்துக்கு காலம் முழுக்க உழைக்கலாம். இதிலும் ஒரு காமெடி என்னவென்றால் அரசு பள்ளியிலும் கல்லூரியிலும் தமிழ்வழியில் படித்துவிட்டு அவனுக்கு ஆங்கிலம் வேறு வராது. இதில் எங்கே போய் ஆங்கிலத்தில் அனர்த்தும் தனியார் மெட்ரிகுலேசன் பள்ளிகளில் வேலை செய்ய முடியும்.